સારા વિચાર ધરાવનાર વ્યક્તિ જલદી વિચલિત થતી નથી. તેમને સૌથી ખરાબ પરિસ્થિતિ પણ કદીયે ઝુકાવી શકતી નથી. શ્રેષ્ઠ વિચારોની શક્તિ આપણને દરેક પીડા અને પરેશાનીમાંથી ઉગારી લે છે. નકારાત્મક આંતરિક તત્ત્વો વ્યક્તિને ચિંતિત, તણાવગ્રસ્ત અને નિષ્ફળ બનાવવાની સાથોસાથ અનિદ્રા, ઉદાસી, બ્લડપ્રેશર, ડાયાબિટિસ, હૃદયરોગ વગેરે બીમારીઓનું ગોડાઉન બનાવી દે છે. સકારાત્મક વિચારથી શરીરમાં ઘણાં ગુણકારી હાર્મોન ઉત્પન્ન થાય છે.